Пасля пятай гадзіны колькасць новых твараў на ўчастку ў разы зменшылася. Скончылася свята, скончылася шоў. А восьмай вечара ўчастак зачынілі. Мая напарніца падала прапанову аб адкрытым і галосным падліку галасоў. Згодна ёй, кожны бюлетэнь падымае кіраўнік камісіі ды агучвае і паказвае назіральнікам. Астатнія сябры камісіі толькі кладуць у свой стос падліку пасля таго, як бюлетэнь будзе агучаны старшынёй, то бок — неагучаныя лісты апроч кіраўніка ніхто не кранае. На нашае здзіўленне гэту прапанову прынялі.